CELEX: 62013CA0627
Language: et
Date: 2015-02-05 00:00:00
Title: Liidetud kohtuasjad C-627/13 ja C-2/14: Euroopa Kohtu (viies koda) 5. veebruari 2015. aasta otsus (Bundesgerichtshof’i eelotsusetaotlus – Saksamaa) – kriminaalmenetlus Miguel M. (C-627/13), Thi Bich Ngoc Nguyen, Nadine Schönherr (C-2/14) süüdistuses (Eelotsusetaotlus — Narkootikumide lähteained — Liikmesriikide vahelise kauplemise järelevalve — Määrus (EÜ) nr 273/2004 — Liidu ja kolmandate riikide vahelise kauplemise järelevalve — Määrus (EÜ) nr 111/2005 — Efedriini ja pseudoefedriini sisaldavate ravimitega kauplemine — Mõiste „nimekirjas loetletud lähteaine” — Koostis — Ravimite kui selliste või üksnes nende ravimite väljajätmine, mille koostises esinevad nimekirjas loetletud lähteained sellisel viisil, et neid ei ole võimalik lihtsal viisil ekstraheerida — Direktiiv 2001/83/EÜ — Mõiste „ravim”)

30.3.2015   
            
            
               ET
            
            
               Euroopa Liidu Teataja
            
            
               C 107/11
            
         
      Euroopa Kohtu (viies koda) 5. veebruari 2015. aasta otsus (Bundesgerichtshof’i eelotsusetaotlus – Saksamaa) – kriminaalmenetlus Miguel M. (C-627/13), Thi Bich Ngoc Nguyen, Nadine Schönherr (C-2/14) süüdistuses
      (Liidetud kohtuasjad C-627/13 ja C-2/14) (1)
      
      ((Eelotsusetaotlus - Narkootikumide lähteained - Liikmesriikide vahelise kauplemise järelevalve - Määrus (EÜ) nr 273/2004 - Liidu ja kolmandate riikide vahelise kauplemise järelevalve - Määrus (EÜ) nr 111/2005 - Efedriini ja pseudoefedriini sisaldavate ravimitega kauplemine - Mõiste „nimekirjas loetletud lähteaine” - Koostis - Ravimite kui selliste või üksnes nende ravimite väljajätmine, mille koostises esinevad nimekirjas loetletud lähteained sellisel viisil, et neid ei ole võimalik lihtsal viisil ekstraheerida - Direktiiv 2001/83/EÜ - Mõiste „ravim”))
      (2015/C 107/13)
      Kohtumenetluse keel: saksa
      
         Eelotsusetaotluse esitanud kohus
      
      Bundesgerichtshof
      
         Kriminaalasi, milles süüdistatavad on
      
      Miguel M. (C-627/13), Thi Bich Ngoc Nguyen, Nadine Schönherr (C-2/14)
      
         Resolutsioon
      
      Euroopa Parlamendi ja nõukogu 11. veebruari 2004. aasta määruse (EÜ) nr 273/2004 narkootikumide lähteainete kohta artikli 2 punkti a ja nõukogu 22. detsembri 2004. aasta määruse (EÜ) nr 111/2005, millega kehtestatakse ühenduse ja kolmandate riikide vahelise narkootikumide lähteainetega kauplemise järelevalve eeskirjad, artikli 2 punkti a tuleb tõlgendada nii, et Euroopa Parlamendi ja nõukogu 6. novembri 2001. aasta direktiivi 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (muudetud Euroopa Parlamendi ja nõukogu 12. detsembri 2006. aasta määrusega (EÜ) nr 1901/2006) artikli 1 punktis 2 määratletud ravimit kui sellist ei saa kvalifitseerida kui „nimekirjas loetletud lähteainet”, isegi kui see ravim sisaldab määruse nr 273/2004 I lisas ja määruse nr 111/2005 lisas loetletud lähteaineid, mida on võimalik lihtsalt kasutada või käepäraste vahenditega või majanduslikult tasuval viisil ekstraheerida.
      
         (1)  ELT C 39, 8.2.2014.
      
         ELT C 71, 8.3.2014.